સ્પંદન ટ્રસ્ટ દ્વારા સમયાંતરે થતી અનેક સામાજિક પ્રવૃત્તિઓથી પૂર્ણપણે વાકેફ એવા મૂકબધિર વિદ્યાલયના ટ્રસ્ટીઓ દ્વારા વડોદરા સ્પંદન ટીમનો સંપર્ક સાધવામાં આવ્યો હતો. તેમજ આવી જ એક સામાજિક પ્રવૃત્તિ સ્વતંત્રતા દિન નિમિત્તે તેમની સંસ્થામાં યોજવા સ્પંદન ટ્રસ્ટના સભ્યોને અપીલ કરી હતી. જેના ભાગ રૂપે સ્પંદન ટીમ વડોદરાના સભ્યો ડૉ. શિવમ ઠક્કર, રવિ કોઠારી, પૂજા ચૌહાણ તથા ઝીલ વાઘેલાએ સંસ્થાના સંચાલકો સાથે ચર્ચા - વિચારણા કરી તા. ૧૫ ઓગસ્ટ ૨૦૧૬ ના રોજ સ્પંદન ટ્રસ્ટના ડોક્ટરો દ્વારા મૂકબધિર વિદ્યાલયમાં ફ્રી મેડિકલ તથા ડેન્ટલ ચેક અપ કેમ્પ કરવાનું નિશ્ચિત કર્યું હતું. તથા તમામ વિદ્યાર્થીઓ માટે સ્ટેશનરી કીટના વિતરણ માટેનું પણ આયોજન કરવામાં આવ્યું હતું.